钦定古今图书集成/明伦汇编/官常典/第087卷 > 永安壮王孝基
## 钦定古今图书集成/明伦汇编/官常典/第087卷 > 永安壮王孝基

按《唐书》本传：“永安壮王孝基，武德初得王，历陕州总
管、鸿胪卿，以罪夺官。二年，刘武周寇太原，夏人吕崇
茂以县应贼，诏孝基为行军总管攻之，工部尚书独
孤怀恩、内史侍郎唐俭、陕州总管于筠隶焉。筠请急
攻城，绝外援，且当有变。时怀恩挟异计，绐说孝基曰：
‘夏城坚，攻之引日。宋金刚在近，内拒外彊，一败涂地。
不如顿兵，待秦王破贼，则夏自孤。此谓不战而屈人
也’。”孝基谓然。会尉迟敬德至，与崇茂夹官师遂大
败，孝基及筠等皆执于贼，谋亡归，为贼所害。高祖为
发哀，优赐其家。晋阳平，购尸不获，招魂以葬。赠左卫
大将军。及谥。无子，以兄子道立嗣，封高平王，后降封
县公。终陈州刺史。曾孙涵。